भोजन के साथ ग्रीन टी पीना ग्रीन टी तैयार करें और सर्व करें ग्रीन टी पीना
ऐसा करने से नाश्ते के फ्लेवर के कारण ग्रीन टी का फ्लेवर दबेगा नही। हल्के भोजन के तौर पर आप सादी बटर कूकीज, सादा पाउंड केक, या छोटे राइस क्रैकर्स का इस्तेमाल कर सकते हैं। अगर आप ग्रीन टी का सेवन खाने-पीने की मीठी चीजों के साथ करें तो आपको यह चाय ज्यादा अच्छी लगेगी क्योंकि यह मीठे खाने के स्वाद को कुछ हद तक दबा देती है। मोची एक प्रकार का जापानी राइस केक है जो चिपचिपा, और गोलाकार होता है। ये केक भिन्न-भिन्न प्रकार के रंगों से रंगे जाते हैं।  मोची नमकीन और मीठे, दोनो तरह के स्वादों में उपलब्ध है।  इसका मीठा वर्शन दाईफुकू (Daifuku) के नाम से जाना जाता है जो गोल, चिपचिपे चावल के गोले (rice balls) होते हैं जिनके अंदर मीठी सामग्रियां भरी जाती हैं जैसे रेड बीन या वाइट बीन पेस्ट। पानी को तबतक उबालें जबतक कि ये थोड़ा-थोड़ा खौलने ना लगे। इसके बाद पानी को आँच से उतारें और प्रयोग में लाने से पहले 30 से 60 सेकंड तक प्रतीक्षा करें जिससे कि यह थोड़ा ठंढा हो जाए। एक कप बढ़िया ग्रीन टी बनाने के लिए ये बहुत जरूरी है कि अच्छी क्वालिटी का पानी सही तापमान पर उपलब्ध हो। अगर आप सिरेमिक (ceramic) टीपॉट का प्रयोग करें तो ज्यादा अच्छा रहेगा। ये प्रक्रिया पॉट वार्मिंग कहलाती है। इस प्रक्रिया का ये लाभ है कि टीपॉट में डालने पर पॉट के ठण्डे होने के कारण चाय ठंडी होने की सम्भावना नही रहती। अगर संभव हो तो बेहतर क्वालिटी की चाय के लिए चाय के थैलों (tea bags) की जगह खुली चाय पत्तियों (loose tea leaves) का प्रयोग करें।  मानक निर्देश हैं कि एक छोटा चम्मच (3 gm) चायपत्ती प्रत्येक 28 gm पानी के कप में डालें। इसलिए, अगर आप अपनेआप को चाय सर्व कर रहे हों तो सिर्फ एक छोटा चम्मच चायपत्ती इस्तेमाल करें। आप जितने लोगों को चाय सर्व कर रहे हों, उसके अनुसार यह मात्रा एडजस्ट करें। पत्तियों को कितनी देर तक भिंगो के रखना है, ये इस बात पर निर्भर करता है कि आप किस तरह की ग्रीन टी का प्रयोग कर रहे हैं। सामान्यत: आपको एक से तीन मिनट तक पत्तियों को भिंगो के रखने की जरुरत पड़ेगी।  एक बार जब चाय की पत्तियां उचित समय तक उबले पानी में रखी जा चुकी हों तो उन्हे छान के निकाल लें। अगर ग्रीन टी को जरुरत से ज्यादा समय तक भिंगो के रखा जाए तो चाय का स्वाद कड़वा और अजीब सा हो जायेगा। इसलिए ये प्रयास कीजिये कि पत्तियां जरुरत से ज्यादा देर तक पानी में भिंगोयी ना रह जाएँ। अगर चाय का स्वाद बहुत हल्का लगे तो चाय की पत्तियों की मात्रा बढ़ा दें या पत्तियों को थोड़े अधिक समय तक उबले पानी में भिंगो के रखें। पारंपरिक रूप से जापानी ग्रीन टी हमेशा छोटे, सिरेमिक कप, जिनमें अंदर की सतहें सफ़ेद रंग की होती हैं, उनमे सर्व की जाती हैं ताकि चाय का रंग साफ़-साफ़ दिखे। सिरेमिक कपों का प्रयोग इसलिए जरूरी है क्योंकि चाय के स्वाद पर पॉट और कपों का प्रभाव पड़ता है।  जब ग्रीन टी पारंपरिक जापानी तरीके से सर्व की जाती है तो इसे एक ट्रे में पॉट, कूलिंग वेसल, कप, टी कोस्टर्स, और एक कपड़ा रखकर सर्व किया जाता है। ये भी काफी महत्वपूर्ण है कि आप किस साइज़ के कपों का इस्तेमाल करते हैं। सामान्यत: जितने छोटे कप इस्तेमाल किए जाते हैं, चाय की क्वालिटी उतनी ही ज्यादा अच्छी होती है। अगर आप कप में चाय तीन बार में भरते हैं तो हर कप में चाय का एकसमान, मनभावन स्वाद आता है। जब आप चाय का पहला भाग डालते हैं तो उसका स्वाद आखिरी भाग से हमेशा हल्का होता है। बेहतर स्वाद के लिए हर कप में एक तिहाई चाय भरें, फिर दूसरी बार, और फिर तीसरी बार भी समान मात्रा में चाय सभी कपों में भरें, और इस तरह हर कप में चाय भर कर सर्व करें। इस प्रक्रिया को साइकिल पौरिंग (cycle pouring) कहते हैं जिसका अर्थ है चक्रीय तरीके से चाय उड़ेलने की प्रक्रिया। कभी भी कप को पूरा भर के चाय सर्व ना करें क्योंकि यह अशिष्ट व्यवहार समझा जाता है। आदर्श तरीका ये है कि कप 70 प्रतिशत भर के चाय सर्व की जाए। ग्रीन टी का स्वाद प्रभावी होता है, और अगर इसे सही तरह से बनाया जाए तो इसका लाजवाब स्वाद होता है। अगर आप हमेशा मीठी और सुगन्धित चाय पीते हैं तो हो सकता है कि प्राकृतिक (raw) ग्रीन टी का स्वाद आपको शुरू-शुरू में अच्छा ना लगे, लेकिन आप एक बार पीने के बाद कोई निर्णय ना लें क्योंकि ग्रीन टी के कुछ और कप पीने के बाद आपके विचार बदल सकते हैं। आप चाय की पत्तियों को तीन बार ब्रू कर सकते हैं। ऐसा आप आसानी से कर सकते हैं। आपको बस पॉट में गर्म पानी चाय की पत्तियों पर डालना है, और इस तरह आप 3 बार बराबर समय के लिए पत्तियों को भिंगोकर ग्रीन टी तैयार कर सकते हैं। कप को जापान में युनोमी (yunomi) कहा जाता है। कप या युनोमी को दोनो हाथों से पकड़ें। दोनो हाथों के इस्तेमाल को जापान में विनम्रतापूर्ण व्यवहार समझा जाता है। चाय को फूंक मार-मार के ठंढा करने की कोशिश ना करें। इसकी बजाय चाय को टेबल पर रख कर छोड़ दें ताकि आपकी चाय स्वाभाविक तरीके से ठंढी हो जाए। चाहे आपको थोड़ा कड़वा स्वाद पसंद हो या थोड़ा हल्का, या फिर थोड़ा मीठा या नरम, आख़िरकार चाय का स्वाद आपके मन को भाये, यही आपकी जरुरत है। सबसे महत्वपूर्ण यही है कि आप अपनी रूचि के हिसाब से एक प्याला चाय पियें।
आप ग्रीन टी हल्के स्वाद और गंध वाले नाश्ते के साथ लें: नमकीन की जगह आप चाय के साथ किसी मीठे साइड स्नैक को लें: इस चाय को मोची (mochi) के साथ सर्व करें: ग्रीन टी को सही तरीके से ब्रू (Brew) करें: एक चाय की केतली (teapot) को गर्म पानी से अच्छी तरह साफ़ करें: चाय की पत्तियों को गर्म किए हुए पॉट में डालें: चाय की पत्तियों पर उबला पानी डाल कर उन्हे पूरी तरह से भिंगो दें: सिरेमिक कपों का एक सेट लें: कपों में चाय को तीन बार में भरें: चाय में थोड़ा भी दूध, या चीनी, या और कुछ भी ना मिलाएँ: चाय की पत्तियों को दोबारा इस्तेमाल करें: अपने कप को अपने दायें हाथ से पकड़ें, और साथ-ही-साथ नीचे से बाएं हाथ से सहारा दें: चाय बिना सुड़कने की आवाज किए हुए, या किसी भी तरह की आवाज किए बिना पियें: अपनी पसंद और टेस्टबड्स के हिसाब से चाय का आनंद उठायें:
https://www.wikihow.com/Drink-Green-Tea https://www.wikihow.com/Drink-Green-Tea https://www.wikihow.com/Drink-Green-Tea
Having Green Tea with a Meal Brewing and Serving Green Tea Drinking Green Tea